**CYNGOR BWRDEISTREF SIROL PEN-Y-BONT AR OGWR**

**ATODLEN CYDNABYDDIAETH ARIANNOL I AELODAU**

Caiff y Cynllun hwn ei lunio o dan Fesur Llywodraeth Leol (Cymru) 2011. Gyda golwg ar Reoliadau Panel Annibynnol Cymru ar Gydnabyddiaeth Ariannol (*IRPW*) sy'n berthnasol i daliadau a wneir i aelodau ac aelodau cyfetholedig awdurdodau lleol.

**1. Cyflog Sylfaenol**

1.1 Telir Cyflog Sylfaenol i bob Aelod etholedig o'r Awdurdod nad yw'n derbyn Cyflog Uwch-swyddog neu Gyflog Dinesig fel y nodir yn **Atodlen1.**

1.2 Yn unol â'r Rheoliadau, adolygir cyfradd y Cyflog Sylfaenol yn flynyddol fel y'i pennir gan Banel Annibynnol Cymru ar Gydnabyddiaeth Ariannol.

1.3 Pan fydd tymor swydd Aelod yn dechrau neu'n dod i ben heblaw ar ddechrau neu ddiwedd blwyddyn, bydd ei hawl ef/hi i'r Cyflog Sylfaenol yn hawl *pro-rata*.

1.4 Nid oes mwy nag un Cyflog Sylfaenol yn daladwy i Aelod o'r Awdurdod.

**2. Cyflogau Uwch-swyddogion a Chyflogau Dinesig**

2.1 Telir Cyflog Uwch-swyddog i aelodau sy'n dal swyddi penodol fel y nodir yn **Atodlen 1.**

2.2 Yn unol â'r Rheoliadau, bydd cyfraddau Cyflogau Uwch-swyddog a Chyflogau Dinesig yn cael eu hadolygu'n flynyddol fel y'u pennir gan Banel Annibynnol Cymru ar Gydnabyddiaeth Ariannol

2.3 Dim ond un Cyflog Uwch-swyddog neu Gyflog Dinesig sy'n daladwy i Aelod o'r Awdurdod.

2.4 Ni ellir talu Cyflog Uwch-swyddog a Chyflog Dinesig i Aelod o'r Awdurdod.

2.5 Telir yr holl Gyflogau Uwch-swyddog a Dinesig gyda’r Cyflog Sylfaenol yn gynhwysol.

2.6 Ni chaniateir talu Cyflog Uwch-swyddog i fwy na hanner cant y cant o Aelodau'r Awdurdod, ac eithrio i gynnwys deiliad Cyflog Uwch-swyddog dros dro sy'n cyflenwi dros dro yn achos absenoldeb teuluol deiliad y swydd benodedig.

2.7 **Ni all** Aelod o'r Awdurdod sy'n derbyn Cyflog Uwch-swyddog dderbyn cyflog gan unrhyw Awdurdod Parc Cenedlaethol (APC) nac Awdurdod Tân ac Achub (*FRA*) y mae ef/hi wedi'i enwebu ar ei gyfer.

2.8 Pan fydd tymor Cyflog Uwch-swyddog neu Gyflog Dinesig Aelod yn dechrau neu'n dod i ben heblaw ar ddechrau neu ddiwedd blwyddyn, bydd ei hawl ef/hi i'r Cyflog yn hawl *pro-rata*.

**3. Etholiad i Hepgor Hawl i Lwfans**

3.1 Gall Aelod, trwy hysbysiad ysgrifenedig a gyflwynir i'r Swyddog Monitro, ddewis ildio unrhyw ran o'i hawl ef/hi i unrhyw gyflog, lwfans neu ffi sy'n daladwy dan y Cynllun hwn o'r dyddiad a nodir yn yr hysbysiad.

**4. Diarddel Aelod**

4.1 Pan yw Aelod o'r Awdurdod wedi'i ddiarddel/diarddel neu ei atal/hatal yn rhannol rhag cyflawni ei gyfrifoldebau/chyfrifoldebau neu ei ddyletswyddau/dyletswyddau fel Aelod o'r Awdurdod yn unol â Rhan III o Ddeddf Llywodraeth Leol 2000 (Ymddygiad Aelodau), neu reoliadau a wnaed dan y Ddeddf, bydd y rhan o’r Cyflog Sylfaenol sy'n daladwy iddo/iddi mewn perthynas â'r cyfnod hwnnw y mae ef neu hi wedi'i ddiarddel/diarddel dros dro yn cael ei ddal yn ôl gan yr Awdurdod (Adran 155 (1) o'r Mesur).

4.2 Pan yw Aelod sy'n derbyn Cyflog Uwch-swyddog yn cael ei ddiarddel/diarddel neu ei atal/hatal yn rhannol rhag bod yn Aelod o'r Awdurdod, yn unol â Rhan III o Ddeddf Llywodraeth Leol 2000 (Ymddygiad Aelodau), neu reoliadau a wnaed dan y Ddeddf, rhaid i'r Awdurdod beidio â gwneud taliadau Cyflog Uwch-swyddog yr Aelod trwy gydol y cyfnod diarddel (Adran 155 (1) o'r Mesur). Os yw'r ataliad rhannol yn ymwneud ag elfen gyfrifoldeb benodol y taliad yn unig, caiff yr aelod gadw'r Cyflog Sylfaenol.

**5. Ad-dalu cyflogau, lwfansau neu ffioedd**

5.1 Pan dalwyd unrhyw gyflog, lwfans neu ffi i Aelod o'r Awdurdod neu Aelod Cyfetholedig mewn perthynas ag unrhyw gyfnod pan oedd yr Aelod dan sylw wedi’i:

(a) diarddel/ddiarddel neu ei atal/hatal yn rhannol o ddyletswyddau neu gyfrifoldebau'r Aelod/Aelod Cyfetholedig hwnnw/honno yn unol â Rhan 3 Deddf 2000 neu reoliadau a wnaed dan y Ddeddf honno;

(b) yn peidio â bod yn Aelod o'r Awdurdod neu'n Aelod Cyfetholedig; neu

(c) nad oes ganddo/ganddi hawl mewn unrhyw ffordd arall i gael cyflog, lwfans neu ffi mewn perthynas â'r cyfnod hwnnw,

bydd yr Awdurdod yn mynnu bod y rhan honno o'r lwfans sy'n ymwneud ag unrhyw gyfnod o'r fath yn cael ei had-dalu.

**6.** **Taliadau**

6.1 Bydd y Prif Swyddog Cyllid yn talu pob lwfans trwy gredyd banc uniongyrchol mewn rhandaliadau o un rhan o ddeuddegfed o hawl flynyddol yr Aelod ar y 18fed o bob mis.

6.2 Pan fydd taliad wedi arwain at Aelod yn derbyn mwy na'i hawl ef/hi i gyflogau, lwfansau neu ffioedd, bydd yr Awdurdod yn mynnu bod y rhan honno sy'n ordaliad yn cael ei had-dalu.

6.3 Mae'r holl daliadau yn ddarostyngedig i'r didyniadau treth ac Yswiriant Gwladol priodol.

**7. Dibynyddion - Costau Gofal**

7.1 Gwneir ad-daliad am gost Gofal i Aelod neu Aelod Cyfetholedig, sydd â chyfrifoldeb gofal dros blant neu oedolion dibynnol, ar yr amod bod yr Aelod yn mynd i gostau wrth ddarparu gofal o’r fath wrth ymgymryd â dyletswyddau ‘cymeradwy’ y cyngor.

7.2 Mae Costau Gofal yn berthnasol mewn perthynas â phlant 15 oed neu iau ac unigolion eraill y gall yr Aelod neu'r Aelod Cyfetholedig ddangos bod angen gofal ar eu cyfer. Os oes gan Aelod neu Aelod Cyfetholedig fwy nag un dibynnydd, gall yr Aelod hawlio mwy nag un lwfans, ar yr amod y gall yr Aelod ddangos bod angen gwneud trefniadau ar wahân ar gyfer gofal.

7.3 Gall Aelodau cymwys hawlio costau Gofal am gostau gwirioneddol a rhai â derbynebau, hyd at uchafswm nad yw'n fwy na'r hyn a bennir gan y Panel Annibynnol ar Gydnabyddiaeth Ariannol fel y nodir yn **Atodlen 1**. Dylid cyflwyno pob cais am Gostau Gofal yn ysgrifenedig i'r Gwasanaethau Democrataidd gan nodi amseroedd, dyddiadau a’r rhesymau dros hawlio. Rhaid wrth dderbynebau ar gyfer trefniadau gofal anffurfiol a ffurfiol fel ei gilydd.

**8. Personol - Costau Gofal**

8.1 Telir ad-daliad am gost Gofal Personol i Aelod neu Aelod Cyfetholedig, sydd â chostau cymorth personol, ar yr amod bod yr Aelod yn mynd i gost mewn perthynas â chymorth personol wrth ymgymryd â dyletswyddau ‘cymeradwy’ y cyngor.

8.2 Gall Aelodau Cymwys hawlio costau Gofal Personol am gostau gwirioneddol a rhai â derbynebau hyd at uchafswm nad yw'n fwy na'r hyn a bennir gan y Panel Annibynnol ar Gydnabyddiaeth Ariannol fel y nodir yn **Atodlen 1**. Dylid cyflwyno pob cais am gostau Gofal yn ysgrifenedig i'r Gwasanaethau Democrataidd gan nodi amseroedd, dyddiadau a’r rhesymau dros hawlio. Rhaid wrth dderbynebau ar gyfer trefniadau gofal anffurfiol a ffurfiol fel ei gilydd.

**9. Absenoldeb Teuluol**

9.1 Mae gan aelodau hawl, dan ddarpariaethau Rheoliadau Absenoldeb Teuluol ar gyfer Aelodau Awdurdodau Lleol (Cymru) 2013, i gyfnod o absenoldeb teuluol, ac os ydynt yn bodloni'r amodau rhagnodedig mae ganddynt hawl i fod yn absennol o gyfarfodydd yr Awdurdod.

9.2 Wrth gymryd absenoldeb teulu mae gan Aelodau hawl i gadw cyflog sylfaenol, waeth beth fo'u cofnod presenoldeb yn union cyn dechrau'r absenoldeb teuluol.

9.3 Pe bai deiliad cyflog uwch-swyddog yn gymwys i gael absenoldeb teuluol, bydd ef/hi yn gallu parhau i dderbyn ei gyflog/chyflog uwch-swyddog trwy gydol yr absenoldeb.

9.4 Os yw'r Awdurdod yn cytuno ei bod yn angenrheidiol gwneud apwyntiad dirprwyol i gyflenwi absenoldeb teuluol deiliad cyflog uwch-swyddog, bydd yr Aelod sy'n dirprwyo yn gymwys, os yw'r awdurdod penderfynu felly, i gael cyflog uwch-swyddog.

9.5 Os yw'r amnewidiad taledig yn arwain at fod yr Awdurdod yn mynd y tu hwnt i’w nifer uchaf o gyflogau uwch-swyddogion, caniateir ychwanegiad at yr uchafswm trwy gydol cyfnod yr amnewidiad.

**10.** **Absenoldeb Salwch**

10.2 Gall deiliad cyflog uwch-swyddog sydd ar gyfnod salwch tymor hir, os yw'r Awdurdod yn penderfynu, barhau i dderbyn tâl am y swydd y mae ef/hi yn ei dal, yn ddarostyngedig i'r darpariaethau a ganlyn.

10.2 Diffinnir absenoldeb salwch tymor hir fel absenoldebau ardystiedig sy'n hwy na 4 wythnos.

10.3 Uchafswm hyd absenoldeb salwch yw 26 wythnos neu hyd nes bod tymor swydd yr unigolyn yn dod i ben, pa un bynnag sydd gyntaf (os caiff ei ailbenodi, bydd unrhyw falans sy'n weddill o'r 26 wythnos yn cael ei gynnwys).

10.4 Gall yr Awdurdod, os bydd yn penderfynu felly, wneud apwyntiad dirprwyol i gyflenwi cyfnod yr absenoldeb, a bydd yr eilydd yn gymwys i gael y cyflog uwch-swyddog sy'n briodol i'r swydd.

10.5 Os yw'r amnewidiad taledig yn arwain at fod yr Awdurdod yn mynd y tu hwnt i'r nifer uchaf o gyflogau uwch-swyddogion sy'n daladwy, caniateir ychwanegiad trwy gydol cyfnod yr amnewidiad.

10.6 Os yw'r Awdurdod yn cytuno i amnewid, rhaid hysbysu'r IRP cyn pen 14 diwrnod o benderfyniad y manylion, gan gynnwys enw'r swydd a hyd amcangyfrifedig yr amnewidiad. Rhaid i Atodlen Dâl yr Awdurdod gael ei newid yn unol â hynny.

10.7 Nid yw absenoldeb salwch yn berthnasol i aelodau etholedig nad ydynt yn uwch ddeiliaid swyddi.

**11. Taliadau i ‘gyfetholedigion’**

11.1 Telir ffi ddyddiol ‘Cyfetholedigion’ (gyda darpariaeth ar gyfer taliadau hanner diwrnod) i Gyfetholedigion, ar yr amod eu bod yn Gyfetholedigion statudol sydd â hawliau pleidleisio.

11.2 Bydd taliadau cyfetholedigion yn cael eu capio ar uchafswm sy’n gyfwerth â 10 diwrnod llawn y flwyddyn ar gyfer pob pwyllgor y gellir cyfethol unigolyn iddo.

11.3 Bydd taliadau'n ystyried amser teithio i ac o fan y cyfarfod, amser rhesymol ar gyfer paratoi cyn cyfarfod a hyd y cyfarfod (hyd at uchafswm y gyfradd ddyddiol).

11.4 Dynodir y Swyddog Monitro fel y “swyddog priodol” a bydd ef/hi yn pennu'r amser paratoi, amser teithio a hyd y cyfarfod; telir y ffi ar sail y penderfyniad hwn.

11.5 Gall y Swyddog Monitro benderfynu ymlaen llaw a yw cyfarfod wedi'i raglennu am ddiwrnod llawn a thelir y ffi ar sail y penderfyniad hwn, hyd yn oed os yw'r cyfarfod yn gorffen cyn i bedair awr fynd heibio.

11.6 Diffinnir cyfarfod hanner diwrnod fel un hyd at 4 awr.

11.7 Diffinnir cyfarfod diwrnod llawn fel un dros 4 awr.

11.8 Mae'r ffi ddyddiol a’r ffi hanner diwrnod ar gyfer Cadeiryddion y Pwyllgor Safonau a'r Pwyllgor Archwilio, fel y'u pennir gan y Panel Annibynnol ar Gydnabyddiaeth Ariannol, wedi'i nodi yn **Atodlen 1**.

11.9 Mae'r ffi ddyddiol a’r ffi hanner diwrnod ar gyfer Cyfetholedigion statudol eraill sydd â hawliau pleidleisio, fel y'u pennir gan y Panel Annibynnol ar Gydnabyddiaeth Ariannol, wedi'i nodi yn **Atodlen 1**.

**12. Lwfansau Teithio a Chynhaliaeth**

12.1 **Egwyddorion Cyffredinol**

12.2 Gall Aelodau, Aelodau Cyfetholedig ac Aelodau Paneli Apeliadau Addysgol hawlio costau teithio wrth deithio ar fusnes yr Awdurdod ar gyfer 'dyletswyddau cymeradwy' fel y nodir yn **Atodlen 2**. Pan fydd Aelodau'n teithio ar fusnes yr Awdurdod, disgwylir iddynt deithio gan ddefnyddio’r dull mwyaf cost-effeithiol. Wrth asesu cost-effeithiolrwydd rhoddir sylw i’r amser teithio. Gall Aelod nad yw'n teithio yn y modd mwyaf cost-effeithiol gael ei hawliad ef/hi wedi'i leihau o swm priodol.

12.3 Lle bo modd, dylai'r Aelodau rannu cludiant.

12.4 Dylai'r pellter a hawlir am dâl milltiroedd fod y siwrnai resymol fyrraf ar y ffordd o'r man gadael i'r fan lle y cyflawnir y ddyletswydd, ac yn yr un modd o fan y ddyletswydd i'r man dychwelyd.

12.5 Nodir cyfraddau Lwfansau Teithio a Chynhaliaeth yr Aelodau yn **Atodlen 3** ac maent yn destun adolygiad blynyddol gan Banel Annibynnol Cymru ar Gydnabyddiaeth Ariannol.

12.6 Pan yw Aelod yn cael ei ddiarddel/diarddel neu ei atal/hatal yn rhannol o'i gyfrifoldebau/chyfrifoldebau neu ei ddyletswyddau/dyletswyddau fel Aelod o'r Awdurdod yn unol â Rhan III Deddf Llywodraeth Leol 2000 (Ymddygiad Aelodau), neu reoliadau a wnaed dan y Ddeddf, rhaid i'r Awdurdod ddal yn ôl lwfansau am unrhyw deithio a chynhaliaeth sy'n daladwy iddo/iddi mewn perthynas â'r cyfnod hwnnw y mae ef neu hi wedi'i ddiarddel/diarddel neu wedi'i atal/hatal yn rhannol.

12.7 Nid yw “dyletswyddau cymeradwy” fel y'u nodir yn **Atodlen 2** yn cynnwys cyfrifoldebau etholaethol.

**13. Teithio mewn Cerbyd Preifat**

13.1 Mae Panel Annibynnol Cymru dros Gydnabyddiaeth Ariannol wedi penderfynu mai’r cyfraddau teithio uchaf sy’n daladwy ddylai fod y cyfraddau a nodir gan Gyllid a Thollau Ei Mawrhydi ar gyfer defnyddio ceir preifat, beiciau modur a beiciau pedal ynghyd ag unrhyw ychwanegiad teithwyr.

13.2 Mae'r cyfraddau milltiroedd ar gyfer cerbydau preifat fel y'u pennir gan Banel Annibynnol Cymru dros Gydnabyddiaeth Ariannol wedi'u nodi yn **Atodlen 3**.

13.3 Pan fydd Aelod yn defnyddio ei gerbyd/cherbyd preifat at ddibenion dyletswydd gymeradwy, rhaid i'r cerbyd fod wedi ei yswirio at ddefnydd busnes. Rhaid darparu prawf o yswiriant priodol i'r Awdurdod pan ofynnir amdano.

13.4 Dim ond pan fydd derbynebau tanwydd TAW yn cael eu cyflwyno y telir lwfansau milltiroedd. Rhaid i'r dyddiad derbyn fod cyn amser/dyddiad y daith yr hawlir lwfansau ar ei chyfer.

#### 14. Teithio ar Drafnidiaeth Gyhoeddus

## 14.1 Teithio Rheilffordd/Coets

Bydd y Gwasanaethau Democrataidd yn prynu’r tocynnau trên a choets angenrheidiol ar ran Aelodau cyn siwrneiau. Oni bai eu bod wedi eu hawdurdodi fel arall, tocynnau rheilffordd ail ddosbarth fydd y rhain. Mewn achos annhebygol lle y bydd angen i Aelod brynu tocyn yn uniongyrchol, ad-delir taliad pan gyflwynir y tocyn a ddefnyddiwyd a/neu dderbynneb.

## 14.2 Prisiau Tacsi

Dim ond pan fydd eu defnydd wedi'i awdurdodi ar gyfer achosion brys neu pan nad oes cludiant cyhoeddus ar gael yn rhesymol y bydd costau tacsi yn cael eu had-dalu. Dim ond pan gyflwynir derbynneb y ceir ad-daliad.

14.3 **Pris Teithio mewn Awyren**

Caniateir teithio mewn awyren os mai hwn yw'r dull teithio mwyaf cost-effeithiol. Rhaid wrth awdurdodiad y Swyddog Monitro a bydd y Gwasanaethau Democrataidd yn prynu tocynnau.

# 14.4 Teithio Dramor

Dim ond pan fydd y Swyddog Monitro wedi'i awdurdodi y caniateir teithio dramor ar fusnes yr Awdurdod. Bydd y Gwasanaethau Democrataidd yn trefnu’r teithio a’r llety.

# 14.5 Treuliau Teithio Eraill

Bydd gan aelodau hawl i gael ad-daliad o ffioedd tollau, ffioedd parcio, parcio mewn garej dros nos a threuliau angenrheidiol eraill sy'n gysylltiedig â theithio. Dim ond pan gyflwynir derbynneb y ceir ad-daliad.

**15. Llety Dros Nos**

15.1 Dim ond pan fydd busnes yr Awdurdod yn ymestyn i ddau ddiwrnod neu fwy y caniateir aros dros nos, neu os yw'r lleoliad mor bell fel y byddai teithio’n gynnar yn y bore neu’n hwyr y nos yn afresymol. Rhaid i bob arhosiad dros nos dderbyn caniatâd ymlaen llaw gan y Swyddog Monitro.

15.2 Bydd Gwasanaethau Democrataidd yn bwcio llety dros nos. Lle bynnag y bydd hynny'n bosibl, telir am y llety dros nos ymlaen llaw neu ei anfonebu. Lle nad yw hyn yn bosibl rhoddir siec i'r Aelod sy'n daladwy i'r sefydliad a hynny cyn teithio.

15.3 Dim ond mewn argyfwng y caniateir i Aelod fwcio llety dros nos yn uniongyrchol. Dim ond pan gyflwynir derbynneb y gwneir ad-daliad a bydd hwn ar lefel a ystyrir yn rhesymol ac nad yw’n fwy na'r cyfraddau a nodir yn **Atodlen 3.**

## 16 Lwfans Cynhaliaeth

16.1 Mae'r gyfradd cynhaliaeth ddydd i gwrdd â chostau prydau bwyd a lluniaeth mewn perthynas â dyletswyddau cymeradwy (gan gynnwys brecwast pan na fydd yn cael ei darparu fel rhan o lety dros nos) wedi'i nodi yn **Atodlen 3**. Mae'r gyfradd ddyddiol uchaf yn cynnwys cyfnod o 24 awr a gellir ei hawlio ar gyfer unrhyw bryd sy'n berthnasol, ar yr amod bod hawliad o'r fath yn cael ei ategu gan dderbynneb(au).

16. 2 Ni wneir unrhyw ddarpariaeth ar gyfer hawliadau cynhaliaeth yn y Fwrdeistref Sirol.

## 17. Hawliadau a Thaliadau

17.1 Rhaid cyflwyno cais am lwfansau teithio a chynhaliaeth yn ysgrifenedig cyn pen deufis o ddiwedd y mis calendr pan fydd hawl i lwfansau yn codi a rhaid i'r derbynebau perthnasol ddod gyda nhw.

17.2 Telir lwfansau gan y Prif Swyddog Cyllid trwy gredyd banc uniongyrchol.

**18. Pensiynau**

18.1 Bydd yr Awdurdod yn galluogi ei Aelodau sy'n gymwys i ymuno â'r Cynllun Pensiwn Llywodraeth Leol.

**19. Cydymffurfiaeth**

19.1 Yn unol â'r Rheoliadau, rhaid i'r Awdurdod gydymffurfio â gofynion y Panel mewn perthynas â monitro a chyhoeddi taliadau a wneir i aelodau ac aelodau cyfetholedig fel y nodir yn **Atodlen 4.**

**Atgoffir yr aelodau bod hawliadau treuliau yn destun archwiliad mewnol ac allanol fel ei gilydd.**

**ATODLEN 1**

**ATODLEN CYDNABYDDIAETH ARIANNOL 2023-24**

|  |  |
| --- | --- |
| **AELODAU SYDD Â’R HAWL I GYFLOG SYLFAENOL** | **SWM**  **BLYNYDDOL CYFLOG SYLFAENOL** |
| Pob deiliad nad yw'n cael cyflog uwch-swyddog/dinesig :  J E Pratt  S J Bletsoe  T Wood  A R Berrow  I M Spiller  C L C Davies  D T Harrison  A Wathan  M J Williams  J H Tildesley  P W Jenkins  N Clarke  D M Hughes  I Williams  G Walter  P Ford  R M James  S Aspey  R J Smith  M R John  T J Thomas  E L P Caparros  S J Griffiths  J E E Llewllyn-Hopkins  C Davies  E D Winstanley  M L Hughes  R J Collins  M J Evans  R Williams  M J Kearn  E Richards  S Easterbrook  M Jones | £17,600 |

|  |  |  |  |
| --- | --- | --- | --- |
|  | **SWYDD** | **AELOD** | **SWM BLYNYDDOL CYFLOG UWCH-SWYDDOG** |
|  | Arweinydd | H David | £59,400 |
|  | Dirprwy Arweinydd ac Aelod Cabinet dros Wasanaethau Cymdeithasol ac Iechyd - y Cynghorydd | J Gebbie | £41,580 |
|  | Aelod Cabinet dros Ddiogelwch a Llesiant Cymunedol – y Cynghorydd | N Farr | £35,640 |
|  | Aelod Cabinet dros Addysg | J P Blundell | £35,640 |
|  | Aelod Cabinet dros Dai, Cynllunio ac Adfywio - y Cynghorydd | R Goode | £35,640 |
|  | Aelod Cabinet dros y Newid yn yr Hinsawdd a’r Amgylchedd - y Cynghorydd | J C Spanswick | £35,640 |
|  | Aelod Cabinet dros Gyllid, Adnoddau a Chyfreithiol - y Cynghorydd | H Williams | £35,640 |
|  | Cadeirydd Pwyllgor Pwnc Trosolwg a Chraffu | A J Williams | £26,400 |
|  | Cadeirydd Pwyllgor Pwnc Trosolwg a Chraffu | F Bletsoe | £26,400 |
|  | Cadeirydd Pwyllgor Pwnc Trosolwg a Chraffu | P Davies | £26,400 |
|  | Cadeirydd y Pwyllgor Rheoli Datblygu | R Granville | £26,400 |
|  | Cadeirydd y Pwyllgor Trwyddedu | M Lewis | £26,400 |
|  | Cadeirydd y Panel Apeliadau | H Bennett | £26,400 |
|  | Arweinydd Grŵp yr Wrthblaid Fwyaf | A Williams | £26,400 |
|  | Arweinydd grŵp gwrthblaid gydag o leiaf 10% o aelodaeth y Cyngor | R Penhale-Thomas | £21,340 |
|  | Heb ei ddefnyddio ar hyn o bryd |  |  |
|  | Heb ei ddefnyddio ar hyn o bryd |  |  |
|  | Heb ei ddefnyddio ar hyn o bryd |  |  |

Gellir talu uchafswm o 18 cyflog uwch-swyddog yn achos Cyngor Bwrdeistref Sirol Pen-y-bont ar Ogwr

**HAWL I GYFLOGAU DINESIG**

|  |  |  |
| --- | --- | --- |
| **SWYDD** | **AELOD** | **SWM BLYNYDDOL CYFLOG DINESIG** |
| Pennaeth Dinesig (Maer) | W Kendall | £26,400 |
| Dirprwy Bennaeth Dinesig (Dirprwy Faer) | H Griffiths | £21,340 |

**HAWL FEL CYFETHOLEDIGION STATUDOL**

|  |  |  |
| --- | --- | --- |
| **SWYDD** | **AELOD** | **SWM LWFANSAU CYFETHOLEDIGION** |
| Cadeirydd y Pwyllgor Safonau | S Cullen | £268 Ffi Ddyddiol  £134 ½ Ffi Ddyddiol |
| Cadeirydd Llywodraethu ac Archwilio | G Chapman | £268 Ffi Ddyddiol  £134 ½ Ffi Ddyddiol |
| Cyfetholedigion Statudol - Pwyllgor Safonau, Pwyllgor Craffu - pwnc 1, Pwyllgor Archwilio, Trosedd ac Anhrefn OVSC | Safonau:  R Lynch  S Cullen  P Baker  S Maughan  G Thomas  P Clarke  Craffu  Rev Canon E J Evans  L Morris  Llywodraethu ac Archwilio  B Olorunnisola  S Davies  A Bagley  R Freitag | £210 Ffi Ddyddiol  £105 ½ Ffi Ddyddiol |
| Cyfetholedigion Statudol - aelodau cyffredin o'r Pwyllgor Safonau sydd hefyd yn cadeirio Pwyllgorau Safonau Cynghorau Cymunedol |  | £238 Ffi Ddyddiol  £119 ½ Ffi Ddyddiol |

|  |
| --- |
| **AELODAU SY'N GYMWYS I DDERBYN COSTAU GOFAL (Dibynyddion/Cymorth Personol)** |
| Pob Aelod   Costau gofal ffurfiol (wedi'u cofrestru gydag Arolygiaeth Gofal Cymru) i'w talu yn ôl y dystiolaeth.   Costau gofal anffurfiol (anghofrestredig) i'w talu hyd at gyfradd uchaf sy'n cyfateb i Gyflog Byw Go Iawn y DU ar yr adeg yr eir i'r costau. |

**ATODLEN 2**

**Dyletswyddau cymeradwy**: -

* mynychu cyfarfod o'r Awdurdod neu unrhyw bwyllgor o'r Awdurdod neu unrhyw gorff y mae'r Awdurdod yn gwneud penodiadau neu enwebiadau iddo neu unrhyw bwyllgor corff o'r fath;
* mynychu cyfarfod unrhyw gymdeithas o awdurdodau y mae'r Awdurdod yn aelod ohoni;
* mynychu unrhyw gyfarfod arall yr awdurdodir ei ddaliad gan yr Awdurdod neu gan bwyllgor o'r Awdurdod neu gan gydbwyllgor o'r Awdurdod ac un neu fwy o Awdurdodau eraill;
* dyletswydd a gyflawnir at ddibenion neu mewn cysylltiad â chyflawni swyddogaethau'r Cabinet;
* dyletswydd a gyflawnir yn unol â rheol sefydlog sy'n ei gwneud yn ofynnol i Aelod neu Aelodau fod yn bresennol pan agorir dogfennau tendro;
* dyletswydd a gyflawnir mewn cysylltiad â chyflawni unrhyw swyddogaeth gan yr Awdurdod sy'n grymuso neu'n ei gwneud yn ofynnol i'r Awdurdod archwilio neu awdurdodi archwilio eiddo;
* mynychu unrhyw ddigwyddiad hyfforddi neu ddatblygu a gymeradwywyd gan yr Awdurdod neu ei Gabinet;
* y dyletswyddau canlynol sydd wedi'u cymeradwyo gan y Cyngor:
  + Cynadleddau cymeradwy;
  + Ymweliadau Rota â sefydliadau Gwasanaethau Cymdeithasol;
  + Cyfarfodydd gydag Uwch Swyddogion;
  + Mynychu Swyddfeydd Dinesig i groesawu ymweliadau ysgol ar yr amod bod yr ysgol o fewn ward yr Aelod.

Pan fo gan gymdeithas awdurdod lleol neu gorff allanol arall ei chynllun ei hun ar gyfer talu lwfansau, dylai'r Aelod hawlio ei gostau/chostau teithio a'i gynhaliaeth/chynhaliaeth gan y corff arall ac nid gan yr Awdurdod.

## ATODLEN 3

# Cyfraddau Milltiroedd 2023-24

|  |  |
| --- | --- |
| Cerbyd modur preifat o bob maint  Hyd at 10,000 milltir  Dros 10,000 milltir | 45 ceiniog y filltir  25 ceiniog y filltir |
| Beiciau Modur Preifat  Beiciau Pedal | 24 ceiniog y filltir  20 ceiniog y filltir |
| Ychwanegiad teithwyr | 05 ceiniog y filltir |

## Lwfans Cynhaliaeth 2023/24

Mae'r gyfradd cynhaliaeth ddyddiol hyd at uchafswm o £28 ac mae'n cynnwys cyfnod o 24 awr a gellir ei hawlio am unrhyw bryd os yw'n berthnasol, ar yr amod bod hawliad o'r fath yn cael ei gefnogi gan dderbynebau.

Ni chaniateir ad-daliad am ddiodydd alcoholig.

**Aros Dros Nos**

Y lwfansau uchaf ar gyfer aros dros nos yw £200 ar gyfer Llundain a £95 ar gyfer unrhyw fan arall. Mae uchafswm o £30 ar gael ar gyfer aros dros nos gyda ffrindiau neu berthnasau tra ar ddyletswydd gymeradwy.

## ATODLEN 4

**Cydymffurfiaeth**

* Bydd yr Awdurdod yn trefnu cyhoeddi ar wefan y cyngor y cyfanswm a dalwyd ganddo i bob aelod ac aelod cyfetholedig mewn perthynas â chyflog, lwfansau, ffioedd ac ad-daliadau, erbyn 30 Medi fan bellaf yn dilyn diwedd y flwyddyn berthnasol. Er budd tryloywder, bydd hyn yn cynnwys tâl o'r holl benodiadau gwasanaeth cyhoeddus sy’n cael eu dal gan aelodau etholedig.
* Bydd yr Awdurdod yn cyhoeddi ar wefan y cyngor ddatganiad o gyfrifoldeb sylfaenol cynghorydd a disgrifwyr rôl ar gyfer deiliaid swyddi cyflog uwch-swyddog, sy'n nodi'n glir y dyletswyddau a ddisgwylir.
* Bydd yr Awdurdod yn cyhoeddi ar wefan y cyngor yr atodlen flynyddol mewn perthynas â Chydnabyddiaeth Ariannol i Aelodau erbyn 31 Gorffennaf fan bellaf yn y flwyddyn y mae'r atodlen yn cyfeirio ati.
* Bydd yr Awdurdod yn anfon copi o'r atodlen at y Panel Cydnabyddiaeth Ariannol erbyn 31 Gorffennaf fan bellaf yn y flwyddyn y mae'r atodlen yn cyfeirio ati.
* Bydd yr Awdurdod yn cadw cofnodion o bresenoldeb aelodau/aelodau cyfetholedig yng nghyfarfodydd y cyngor, cabinet a phwyllgorau ynghyd â dyletswyddau cymeradwy eraill y mae aelod/aelod cyfetholedig yn cyflwyno cais am ad-daliad ar eu cyfer.
* Bydd yr Awdurdod yn trefnu i Adroddiadau Blynyddol a baratowyd gan aelodau gael eu cyhoeddi ar wefan y cyngor.
* Pan fydd yr Awdurdod yn cytuno ar amnewidiad taledig yn lle absenoldeb teulu, bydd yn hysbysu'r Panel Cydnabyddiaeth Ariannol cyn pen 14 diwrnod o ddyddiad pennu’r manylion gan gynnwys y swydd benodol a hyd yr amnewidiad.